BG
23.5.2022 г.
Официален вестник на Европейския съюз
C 207/13
5) Може ли също така да се приеме, че съответства на правото на ЕС и по-специално на член 57, параграф 4, буква г) от Директива 2014/24/ЕС, възприетото от португалското право в [член] 70, параграф 2, буква g) от CCP решение за ограничаване на възможността за изключване на оферта поради достатъчно убедителни данни за действия, споразумения, практики или информация, които могат да нарушат правилата на конкуренцията в конкретната обществена поръчка, в която са установени тези практики?
(1) (2)
Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО (ОВ L 94, 2014 г., стр. 65).
Código dos Contratos Públicos (Кодекс на обществените поръчки, наричан по-нататък „CCP“).
Жалба, подадена на 8 февруари 2022 г. от QB срещу решението, постановено от Общия съд (четвърти състав) на 8 декември 2021 г. по дело T-71/21, QB/Комисия (Дело C-88/22 P) (2022/C 207/18) Език на производството: английски Страни Жалбоподател: QB (представител: R. Wardyn, radca prawny) Друга страна в производството: Европейска комисия
Искания на жалбоподателя Жалбоподателят моли Съда: — да отмени обжалваното съдебно решение изцяло и съответно — да отмени решенията на Европейската комисия от 6 април 2020 г. и 3 ноември 2020 г. или евентуално — да върне делото на Общия съд на ново произнасяне и — да осъди Европейската комисия да понесе направените от нея съдебни разноски, както и тези на жалбоподателя в производствата пред двете инстанции.
Основания и основни доводи Жалбоподателят изтъква едно основание за обжалване — нарушение на член 4, параграф 1 от приложение VII към Правилника за длъжностните лица, и твърди, че Общият съд: — е допуснал грешка при определянето на основната дейност на жалбоподателя, тъй като не е съобразил работата на жалбоподателя за полската държава и статута му на съдия, — е допуснал грешка при определянето на критериите за „работа за друга държава“, — не е съобразил и не е взел предвид работата на жалбоподателя за полската държава и статута му на съдия при преценката на изключението „работа за друга държава“.